钦定古今图书集成/历象汇编/庶征典/第090卷 > 宋二
## 钦定古今图书集成/历象汇编/庶征典/第090卷 > 宋二

### 高宗建炎二年旱

按：《宋史高宗本纪》：“建炎二年七月辛丑，以夏旱蝗，诏
监司郡守条上阙政，州郡灾甚者蠲田赋。”

按：《文献通考》：“建炎二年夏旱，少阴之气毁则不雨。少
阴者金也。金为刑，为兵，刑不辜，兵不戢，则金之气毁，
故为旱。火盛阳也，阳气强悍，故圣人制礼以节之，礼
失则僭而骄炕以导盛阳，火胜则金衰，故亦旱。土实
制水，土功兴则水气塞，阏亦为旱。”天官有东井，主水，
天汉、天江，亦水祥也。水与火仇而受制于土，土火焴
见。若日蚀过分而未至，与七曜循中道之南，皆旱祥
也。

### 绍兴二年旱

按《宋史高宗本纪》。不载　按《五行志》。“绍兴二年。常州
大旱。帝问致旱之由。中书舍人胡交修奏守臣周祀
残酷所致。寻以属吏坐赃及杀不辜。窜岭南。”

绍兴三年，旱。

按《宋史高宗本纪》：三年七月甲子，以久旱，偿州县和
市民物之直。癸酉，吕颐浩等以旱乞罢政，诏曰：“与其
罢政，曷若同寅协恭，交修不逮，思所以克压天心者。”

按：《五行志》，“三年四月旱，至于七月，帝蔬食露祷，乃”

《雨》。

绍兴五年，旱。

按《宋史高宗本纪》。“五年六月癸丑，以久旱减膳祈祷。
庚申，以旱罢诸路检察财用官。”　按《五行志》：五年五
月，“浙东西旱五十馀日。六月，江东、湖南旱。秋，四川郡
国旱甚。”

绍兴六年，旱。

按《宋史高宗本纪》。“六年三月辛未，蠲旱伤州县民积
欠钱帛租税。”　按《五行志》：“六年夔潼、成都郡县及湖
南衡州皆旱。”

绍兴七年，旱。

按《宋史高宗本纪》，“七年二月辛丑，以久旱命诸州虑
囚。七月癸酉，以旱，祷于天地、宗庙、社稷。癸未，以久旱
命中外臣庶实封言事。甲申，蠲诸路民积年逋租”
按《五行志》，“七年春，旱七十馀日，时帝将如建业，随所
在分遣从臣，有事于名山大川。六月又旱，江南尤甚。”
绍兴八年冬不雨。

按《宋史高宗本纪》。不载　按《五行志》云云。

绍兴九年，旱。

按《宋史高宗本纪》不载。　按《五行志》，“九年六月，旱六
十馀日，有事于山川。”

绍兴十一年，旱。

按《宋史高宗本纪》，“十一年七月庚子，以旱减膳祈祷。
遣官决滞狱，出系囚。癸亥大雨”　按《五行志》，“十一年
七月旱。戊申有事于岳渎。乙卯祷雨于圜丘、方泽、宗
庙。”

绍兴十二年，旱。

按《宋史高宗本纪》不载。　按《五行志》，十二年三月，旱
六十馀日。秋，京西、淮东旱。十二月，陜西旱。

绍兴十八年，旱。

按《宋史高宗本纪》。十八年夏。浙东西、淮南、江东旱。十
二月戊辰。蠲被灾下户积欠租税　按《五行志》。“十八
年浙东西旱。绍兴府大旱。”

绍兴十九年，旱。

按《宋史高宗本纪》不载。　按《五行志》，“十九年，常州、镇
江府旱。”

绍兴二十四年，旱。

按：《宋史高宗本纪》：“二十四年十月，蠲旱伤州县租赋。”

按：《五行志》：“二十四年，浙东西旱。”

绍兴二十七年，旱。

按：《宋史高宗本纪》：“绍兴二十七年冬十月辛酉，诏四
川诸司察旱伤州县，捐其税，振其饥民。”

绍兴二十九年，旱。

按《宋史高宗本纪》不载。　按《五行志》，二十九年二月，
旱七十馀日。秋，江浙郡国旱。

绍兴三十年，旱。

按《宋史高宗本纪》不载。　按《五行志》，三“十年春，阶、成、
凤、西和州旱。秋，江浙郡国旱，浙东尤甚。”

====孝宗隆兴元年旱====按《宋史孝宗本纪》：“隆兴元年七月乙巳，以旱，诏侍从、
台谏、两省官条上时政阙失。是岁，以两浙旱，蠲其租。”

按：《五行志》：“元年，江浙郡国旱，京西大旱。”

隆兴二年，旱。

按《宋史孝宗本纪》不载。　按《五行志》：二年，台州春旱，
兴化军、漳、福州大旱，首种不入，自春至于八月。

### 乾道三年旱

按《宋史孝宗本纪》，三年八月，“四川旱，赐制置司度牒
四百备振济。”是岁四川旱，振之　按《五行志》，“三年春，
四川郡县旱，至于秋七月，绵、剑、汉州、石泉军尤甚。
乾道四年旱。”

按《宋史孝宗本纪》：“四年五月乙丑，以邛州安仁县荒
旱，失于蠲放，致饥民扰乱，守贰县令降罢追停有差。”

按《五行志》：四年“夏六月旱，帝将彻盖，亲祷于太乙。”

宫而雨。时襄阳、隆兴、建宁亦旱，八月，诏颁《皇祐祀龙
法》于郡县。

乾道五年，旱。

按《宋史孝宗本纪》不载。　按《五行志》，“五年夏，淮东旱，
盱眙、淮阴为甚。”

乾道六年，旱。

按《宋史孝宗本纪》：“六年，两浙、江东西、福建旱。”　按《五
行志》：六年夏，浙东、福建路旱，温、台、福、漳、建为甚，
乾道七年，旱。

按《宋史孝宗本纪》，“七年九月壬申朔，以江西、湖南旱，
命募民为兵。”是岁，湖南、江东西路旱，振之　按《五行
志》：“七年春，江西东、湖南北、淮南、浙、婺秀州皆旱，夏秋，
江、洪、筠、潭、饶州、南康、兴国、临江军尤甚，首种不入。冬，
不雨。”

乾道八年，旱。

按：《宋史孝宗本纪》：“八年，隆兴府、江、筠州、临江、兴国军
大旱。”

乾道九年，旱。

按《宋史孝宗本纪》，“九年二月壬申，蠲江西旱伤五州
逋负米。”是岁，浙东、江东西、湖北旱。　按《五行志》，九年，
婺、处、温、台、吉、赣州、临江、南安诸军，江陵府皆久旱，无麦
苗。

### 淳熙元年旱

按《宋史孝宗本纪》不载。　按《五行志》，淳熙元年，浙东、
湖南郡国旱，台、处、郴、桂为甚，蜀关外四州旱。

淳熙二年，旱。

按：《宋史孝宗本纪》：“二年九月乙酉，振恤淮南旱州县。”

按：《五行志》：“二年秋，江淮浙皆旱，绍兴、镇江、宁国建。”

康府、常、和、滁、真、扬州、盱眙、广德军为甚。

淳熙三年，旱。

按《宋史孝宗本纪》，“三年春正月甲寅，以常州旱，宽其
逋负之半。是岁，京西湖北诸州，兴元府、金洋州旱，并
振之”　按《五行志》：“三年夏，常、昭复、随、郢、金、洋州，江陵、
德安、兴元府、荆门、汉阳军皆旱。”

淳熙四年，旱。

按《宋史孝宗本纪》不载。　按《五行志》：四年，襄阳府旱。
淳熙五年旱。

按《宋史孝宗本纪》不载。　按《五行志》：“五年，常、绵州、镇
江府及淮南、江东西郡国旱，有事于山川群望。”
淳熙七年，旱。

按《宋史孝宗本纪》，“七年秋七月丁卯，以旱决系囚，分
命群臣祷雨于山川。八月甲申，以祷雨未应，谕辅臣，
欲令职事官以上各实封言事。”是夕雨。戊戌，雨　按
《五行志》，“七年，湖南春旱，诸道自四月不雨，行都自七
月不雨，皆至于九月。绍兴、隆兴、建康、江陵、府、台、婺、常、
润、江、筠、抚、吉、饶、信、徽、池舒、蕲黄和浔衡永州、兴国、临
江”、南康、无为军皆大旱，江、筠、徽、婺州、广德军、无锡县
尤甚，祷雨于天地、宗庙、社稷、山川群望。　按《朱熹传》：
熹知南康军，明年夏，大旱，诏监司郡守条具民间利
病。遂上疏言：“天下之务，莫大于恤民，而恤民之本，在
人君正心术以立纪纲。盖天下之纪纲不能以自立，
必人主之心术公平正大，无偏党反侧之私，然后有
所系而立。君心不能以自正，必亲贤臣，远小人，讲明
义理之归，闭塞私邪之路，然后乃可得而正。”今宰臣、
台省、师傅、宾友、谏诤之臣，皆失其职，而陛下所与亲
密谋议者，不过一二近习之臣。上以蛊惑陛下之心
志，使陛下不信先王之大道，而悦于功利之卑说；不
乐庄士之谠言，而安于私“暬之鄙态；下则招集天下
之士大夫嗜利无耻者，文武汇分，各入其门。所喜则
阴为引援，擢寘清显；所恶则密行訾毁，公肆挤排，交
通货赂。所盗者皆陛下之财；命卿置将，所窃者皆陛
下之柄。陛下所谓宰相、师傅、宾友、谏诤之臣，或反出
其门墙，承望其风旨。其幸能自立者，亦不过龊龊自
守，而未尝敢一言以斥之。其甚畏公论者，乃能略警
逐其徒党之一二，既不能深有所伤，而终亦不敢正
言以𢭏其囊橐窟穴之所在。势成威立，中外靡然向

莫大之祸，必至之忧，近在旦夕，而陛下独未之知。”上
读之，大怒曰：“是以我为亡也。”熹以疾请祠，不报。
淳熙八年，诸路旱，

按《宋史孝宗本纪》，“八年七月辛卯，以不雨决囚。八月
丙午，以旱罢招军。十一月甲戌，以旱伤罢喜雪宴。十
二月辛亥，蠲诸路旱伤州军明年身丁钱物。丙辰，诏
县令有能举荒政者，监司、郡守以名闻。甲子，下朱熹
社仓法于诸路。”是岁，江浙、两淮、京西、湖北、潼川、夔州
等路水旱相继，发廪蠲租，遣使按视。民有流入江北
者，命所在振业之。　按《五行志》，“八年正月甲戌，积旱
始雨，七月不雨，至于十一月。临安、镇江、建康、江陵、德
安、府、越、婺、严、衢、湖、常、饶、信、徽、楚、鄂、复、昌州、江阴、南康、
广德、兴国、汉阳、信阳、荆门、长宁军及京西淮郡皆旱。”
淳熙九年旱。

按《宋史孝宗本纪》，九年正月庚寅。诏江浙两淮旱伤
州县贷民稻种。计度不足者贷以椿积钱。九月辛卯，
以旱减恭、渠、昌州今年酒课。十月甲子，蠲诸路伤旱
州军　按《五行志》，“九年夏五月不雨至于秋七月，江
陵、德安、襄阳府、润、婺、温、处、洪、吉、抚、筠、袁、潭、鄂、复、恭、合、
昌、普、资、渠、利、阆、忠、涪、万州、临江、建昌、汉阳、荆门、信阳、
南”平，广安，梁山军江山定海象山、上虞、嵊县皆旱，
淳熙十年，旱。

按《宋史孝宗本纪》，“十年秋七月乙丑，以不雨决系囚。
丙寅，幸明庆寺祷雨。甲戌，以夏秋旱暵，避殿减膳，令
侍从、台谏、两省、卿监、郎官、馆职各陈朝政阙失，分命
群臣祷雨于天地、宗庙、社稷、山川。左丞相王淮等以
以旱乞罢，不许。丁丑，诏除灾伤州县淳熙八年欠税。”
甲申，雨。是岁，福、漳、台、信、吉州水，京西金、沣州，南平、荆
门、兴国、广德军、江陵、建康、镇江、绍兴、宁国府旱。　按
《五行志》：十年冬月旱，至于七月。江、淮、建康府、和州、兴
国军、恭、涪、泸合金州、南平军旱。

淳熙十一年，诸路旱。

按《宋史孝宗本纪》，“十一年三月甲午，以上津、潮阳旱，
蠲其税。是岁，福建、广东吉、赣州、建昌军、兴元府、金洋、
西和州旱。”　按《五行志》：十一年四月不雨，至于八月。
兴元府、吉、赣、福、泉、汀、漳、潮、梅、循、邕、宾、象、金、洋、西和州、
建昌军皆旱，兴元、吉尤甚。冬不雨，至于明年二月。
淳熙十三年旱。

按：《宋史孝宗本纪》：“十三年，江西诸州旱。”

淳熙十四年，旱。

按《宋史孝宗本纪》：“十四年六月戊寅，以久旱，班画龙
祈雨法。甲申，幸太乙宫明庆寺祷雨。癸巳，王淮等以
旱求罢，不许。秋七月丙午，诏群臣陈时政阙失及当
今急务。丁未，以旱罢汀州经略。诏监司条上州县弊
事、民间疾苦。辛亥，避殿、减膳、彻乐。癸丑，命检正都司
看详群臣封事，有可行者以闻。是岁，两浙、江西、淮西”、
福建旱，振之　按《五行志》，“十四年五月旱。六月戊寅
有事于山川群望。甲申帝亲祷于太乙宫。七月己酉
大雩于圜丘。望于北郊。有事岳渎海。凡山川之神。”时
临安、镇江、绍兴、隆兴府、严、常、湖、秀、衢婺、处、明、台、饶、信、
江、吉、抚、筠、袁州、临江、兴国、建昌军皆旱，越、婺、台、处、江
州、兴国军尤甚，至于九月乃雨。

淳熙十五年，旱。

按《宋史孝宗本纪》不载。　按《五行志》，十五年，舒州旱。

### 光宗绍熙元年旱

按《宋史光宗本纪》不载。　按《五行志》，绍熙元年，重庆
府、蕲州、池州旱。

绍熙二年，旱。

按：《宋史光宗本纪》：“二年十二月壬寅，资、简、普、荣四州
及富顺监旱。是岁，阶、成、西和、凤四州及淮东旱，振之。”

按：《五行志》：“二年五月，真、扬、通、泰、楚、滁、和普、隆、涪、渝。”

遂、高邮、盱眙军、当顺监皆旱。简、资、荣州大旱。

绍熙三年，旱。

按《宋史光宗本纪》，“三年四月甲寅，振四川旱伤郡县。
五月乙亥，蠲四川水旱郡县租赋。”　按《五行志》，“三年
夏，郢、杨、和州大旱。”秋，简、资、普、荣、叙、隆、富顺监亦大旱，
绍熙四年旱。

按《宋史光宗本纪》，四年七月丙子，以不雨，命诸路提
刑审断滞狱。戊寅，命临安府及三衙决系囚，释杖以
下。八月癸丑，诏三省议振恤郡县。旱，戊午，振江东、浙
西、淮西旱伤贫民　按《五行志》：四年，绵州大旱，亡麦。
简、资、普、渠、合州、广安军旱，江、浙自六月不雨，至于八
月，镇江、江陵府、婺、台、信州、江东、淮西旱。

绍熙五年，旱。

按《宋史光宗本纪》，五年四月壬寅，以不雨，命大理、三
衙、临安府及两浙决系囚，释杖以下。　按《宁宗本纪》：
“七月即皇帝位。是岁，两浙、淮南、江东西路旱，赈之，仍
蠲其税。”　按《五行志》：“五年春，浙东西自去冬不雨，至
于夏秋，镇江府、常、秀州、江阴军大旱，庐、和、濠、楚州为
甚，江西七郡亦旱

### 宁宗庆元二年旱

按，《宋史宁宗本纪》：庆元二年五月“辛巳，以旱祷于天
地、宗庙、社稷，诏大理、三衙、临安府、西浙州县决系囚。”

按：《五行志》：“二年五月不雨。”

庆元三年，旱。

按《宋史宁宗本纪》，“三年四月壬子，以旱祷于天地、宗
庙、社稷。九月壬寅，以四川旱，诏蠲民赋”　按《五行志》：
“三年，潼利夔路十五都旱，自四月至于九月，金蓬普
州大旱，四月壬子，祷于天地、宗庙、社稷。”

庆元六年，旱。

按《宋史宁宗本纪》：六年五月“丙辰，以旱决中外系囚。
癸亥，避正殿减膳。丙寅，诏大理、三衙、临安府及诸路
阙雨州县。释杖以下囚。戊辰，诏侍从、台谏、两省、卿监、
郎官、馆职疏陈阙失及当今急务。辛未，以久不雨。诏
中外陈朝廷过失及时政利害。壬申，雨。”是岁，建康府、
常、润、杨楚、通、泰和七州、江阴军旱，振之　按《五行志》：
六“年四月旱，五月辛未，祷于郊丘、宗社。镇江府、常州
大旱，水竭，淮郡自春无雨，首种不入，及荆、襄皆旱。”

### 嘉泰元年旱

按《宋史宁宗本纪》。嘉泰元年五月“戊午，以旱祷于天
地、宗庙、社稷。诏大理、三衙、临安府、两浙州县决系囚。
癸亥，释诸路杖以下囚。丁卯，命有司举行宽恤之政
十有六条。丙子，雨。七月丁巳，以旱复祷于天地、宗庙、
社稷。壬戌，释大理、三衙、临安府及诸路阙雨州县杖
以下囚。是岁，浙西、江东、两淮、利州路旱，振之，仍蠲其”
赋。　按《五行志》，“元年五月旱，丙辰，祷于郊丘、宗社。戊
辰，大雩于圜丘。”浙西郡县及蜀十五郡皆大旱。
嘉泰二年旱。

按《宋史宁宗本纪》：“二年七月癸亥，以旱，释诸路杖以
下囚。己巳，命有司举行宽恤之政七条。庚午，祷于天
地宗庙。”是岁，邵州旱，振之　按《五行志》，“二年春旱，至
于夏秋。七月庚午，大雩于圜丘，祈于宗社。浙西、湖南、
江东旱，镇江、建康府、常、秀、潭、永州为甚。”

嘉泰三年，旱。

按，《宋史宁宗本纪》：“三年三月丁丑，以久雨，诏大理、三
衙、临安府决系囚。五月庚辰，以旱，诏大理、三衙、临安
府释杖以下囚。”

嘉泰四年，旱。

按《宋史宁宗本纪》，“四年夏四月，振恤江西旱州县。秋
七月甲子，以旱，诏大理、三衙、临安府、两浙及诸路决
系囚。戊辰，祷于天地、宗庙、社稷。己巳，命诸路提刑从
宜断疑狱，蠲内外诸军逋负营运息钱。辛未，蠲两浙
阙雨州县逋租。”　按《五行志》，四年五月不雨，至于七
月，浙东西、江西郡国旱。

### 开禧元年旱

按《宋史宁宗本纪》，开禧元年七月“癸未，以旱诏大理、
三衙、临安府、两浙州县及诸路决系囚。八月丙戌朔，
蠲两浙阙雨州县赃赏钱。癸巳，雨。十月甲子，江州守
臣陈铸以岁旱图献瑞禾，诏夺一官。是岁，江、浙、福建、
二广诸州旱，振之。”　按《五行志》：“元年夏，浙东、西不雨
百馀日，衢婺、严、越、鼎、沣、忠、涪州大旱。”

开禧二年，旱。

按《宋史宁宗本纪》，二年七月辛巳，罢旱伤州军比较
租赋一年。　按《五行志》：“二年，南康军、江西、湖南北郡
县旱。”

开禧三年，旱。

按《宋史宁宗本纪》：“三年二月庚申，以旱，诏大理、三衙、
临安府决系囚。甲子，振给旱伤州县贫民，命诸路提
刑司从宜断疑狱。辛未，以旱祷于天地、宗庙、社稷，命
有司举行宽恤之政八条。”五月己丑，以旱祷于天地、
宗庙、社稷，是岁，浙西旱。　按《五行志》：“三年二月不雨，
五月己丑，祷于郊丘、宗社。”

### 嘉定元年旱

按《宋史宁宗本纪》，嘉定元年闰四月“癸未，诏大理、三
衙、临安府及诸路阙雨州县，决系囚，释杖以下。辛卯，
以旱，祷于天地、宗庙、社稷。癸巳，减常膳。乙未，蠲两浙
阙雨州县贫民逋赋。命大理、三衙、临安府、两浙州县
决系囚。丙申，幸太乙宫明庆寺祷雨。丁酉，以旱诏求
言。”　按《五行志》，“嘉定元年夏旱，闰月辛卯，祷于郊丘、
宗社。”

嘉定二年，旱。

按《宋史宁宗本纪》，“二年五月丁酉，以旱诏诸路监司
决系囚，劾守令之贪残者。己未，以旱诏群臣上封事，
庚申，祷于天地、宗庙、社稷。六月乙酉，复祷雨于天地、
宗庙、社稷，是岁诸路旱”　按《五行志》：“二年夏四月，旱，
首种不入，庚申，祷于郊丘、宗社。六月乙酉又祷，至于
七月乃雨。浙西大旱，常、润为甚，淮东西、江东、湖北皆
旱。”

嘉定四年，旱。

按《宋史宁宗本纪》：“四年四月己丑，以吴曦没官田租
代输，关外四州旱伤秋税”　按《五行志》：四年资、普昌合州旱。

嘉定六年，旱。

按《宋史宁宗本纪》。六年五月丁卯。以旱。命大理、三衙、
临安府决系囚。九月己丑。诏湖北监司守令振恤旱
伤　按《五行志》。六年五月不雨。至于七月。江陵、德安、
汉阳军旱。

嘉定七年，旱。

按，《宋史宁宗本纪》：七年六月“辛丑，以旱，命诸路州军
祷雨，诏诸路监司守臣速决滞讼。”

嘉定八年，旱。

按，《宋史宁宗本纪》：“八年三月乙亥，以旱命州县祷雨。
丙戌，释江淮阙雨州县杖以下囚。四月乙未，幸太乙
宫明庆寺祷雨。壬寅，祷雨于天地、宗庙、社稷。五月癸
未，复命有司祷雨。乙酉，发米振粜临安府。六月丙辰，
诏两浙、江淮路谕民杂种粟麦麻豆，有司毋收其赋，
田主毋责其租。八月丁未，权罢旱伤州县比较赏罚。”
己酉，禁州县遏籴。是岁，两浙、江东西路旱蝗。　按《五
行志》，“八年春旱，首种不入。四月乙未，祷于太乙宫。庚
子，命辅臣分祷郊丘、宗社。五月庚申，大雩于圜丘，有
事于岳、渎、海，至于八月乃雨。”江、浙、淮、闽皆旱，建康、宁
国府、衢、婺、温、台、明、徽、池、真、太平州，广德、兴国、南康、盱
眙、安丰军为甚，行都百泉皆竭，淮甸亦然。

嘉定十年，旱。

按《宋史宁宗本纪》。十年七月戊午。以旱释诸路杖以
下囚。　按《五行志》。十年七月不雨。帝日午曝。立祷于
宫中。

嘉定十一年，旱。

按《宋史宁宗本纪》不载。　按《五行志》：十一年秋，不雨，
至于冬，淮郡及镇江、建宁府、常州、江阴、广德军旱，
嘉定十四年旱。

按《宋史宁宗本纪》：“十四年，浙东、江西、福建诸路旱，振
之”　按《五行志》：“十四年，浙、闽、广、江西旱，明台、衢、婺、温、
福、赣、吉州、建昌军尤甚。”

嘉定十五年，旱。

按《宋史宁宗本纪》。十五年三月丁巳。诏江西提举司
振恤旱伤州县。　按《五行志》。十五年五月不雨。岳州
旱。

### 理宗嘉熙元年旱

按《宋史理宗本纪》，“嘉熙元年六月甲辰，祈雨。”　按《五
行志》，“元年夏，建康府旱。”

嘉熙三年，旱。

按《宋史理宗本纪》：“三年夏四月壬寅，祈雨。”　按《五行
志》：“三年旱。”

嘉熙四年，旱。

按《宋史理宗本纪》。四年六月甲午。江浙福建大旱。乙
未祈雨。七月乙丑。诏“今夏六月恒旸飞蝗为孽。朕德
未修。民瘼尤甚。中外臣僚其直言阙失毋隐。”又诏有
司振灾恤刑　按《五行志》。四年江浙福建旱。

### 淳祐元年旱

按：《宋史理宗本纪》：淳祐元年“秋七月壬辰，祈雨。
淳祐四年，旱。”

按：《宋史理宗本纪》：“四年夏四月乙未，祈雨。”

淳祐五年，旱。

按：《宋史理宗本纪》：“五年六月甲申，祈雨。七月，旱。辛丑，
镇江、常州亢旱。甲辰，祈雨。”

淳祐六年，旱。

按：《宋史理宗本纪》：“淳祐六年六月丙午，祈雨。”

淳祐七年，旱。

按《宋史理宗本纪》：七年三月庚午，祈雨，五月甲寅祈
雨。“乙亥，诏求直言弭旱。六月丙申，以旱避殿减膳，诏
中外臣僚士民直陈过失，毋有所讳。戊申，诏旱势未
释，两淮、襄、蜀及江、闽内地曾经兵州县，遗骸暴露，感
伤和气，所属有司收瘗之。”　按《五行志》：七年旱，
淳祐十一年旱。

按《宋史理宗本纪》不载。　按《五行志》，十一年，闽广及
饶州旱。

### 宝祐元年旱

按：《宋史理宗本纪》：“宝祐元年六月戊申朔，江、湖、闽、广
旱，庚申，祈雨。”

宝祐五年，旱。

按《宋史理宗本纪》：“五年闰四月己酉，祈雨。六月丁酉，
祈雨。秋七月丙辰，祈雨。”

按：《续文献通考》：“五年，处州旱。”

宝祐六年，旱。

按《宋史理宗本纪》，“六年三月辛亥朔，祈雨。四月庚辰
朔，诏自冬徂春，天久不雨，民失东作。自四月一日始，
避殿减膳，仰答谴告。癸未，程元凤等以久旱乞解机
务，诏不允。甲申，雨。”

### 景定元年旱

按：《宋史理宗本纪》：“景定元年五月甲申，祈雨。”

景定四年旱按《宋史理宗本纪》。四年六月壬子。祈雨。

景定五年，旱。

按：《宋史理宗本纪》：“五年六月戊午，祈雨。”

### 度宗咸淳二年旱

按：《宋史度宗本纪》：“咸淳二年秋七月，祈雨。”

咸淳五年，旱。

按：《宋史度宗本纪》：“五年秋七月庚申，祈雨。”

咸淳六年，旱。

按《宋史度宗本纪》不载。　按《五行志》：六年，江南大旱。
咸淳九年旱。

按：《宋史度宗本纪》：“九年十二月丁丑，沿江制置使所
辖四郡，夏秋旱涝，免屯田租二十五万石。”

咸淳十年，旱。

按《宋史度宗本纪》不载。　按《五行志》：“十年，庐州旱，长
乐、福清二县大旱。”